मोदी के शपथ ग्रहण में थीं शामिल, अब गाजा में सैनिकों को खिला रही बिरयानी

(तस्वीर में रीना पुष्करना गाजा के पास हमास से लड़ रहे ी सैनिकों को बिरयानी खिलाते हुए दिख रही हैं।)

रीना पुष्करना : सेलेब्रिटी शेफ

जन्म: 1959, नई दिल्ली

परिवार: पति विनोद पुष्करना, बेटा कुणाल और बेटी सरीना रेस्त्रां बिजनेस में उनका सहयोग करते हैं।

चर्चा में क्यों: इजरायल में ‘तंदूरी’ नाम से फूड चेन चलाती हैं। गाजा के पास ये हमास से लड़ रहे इजरायली सैनिकों को बिरयानी खिला रही हैं।

ी मूल की यहूदी मां और पंजाबी पिता के यहां जन्मी रीना पुष्करना जब 16 साल की थीं, तब उनकी शादी उनसे छह साल बड़े मर्चेंट नेवी में कैप्टन विनोद पुष्करना से हो गई थी। शादी के अगले नौ साल वे शिप से एक देश से दूसरे देश घूमती रहीं। यहां उनके पास करने को कुछ नहीं था, इसलिए उन्होंने शिप पर काम करने वाले दुनिया के अलग-अलग देशों के बेहतरीन शेफ से खाना बनाना सीखा। हालांकि, कुकिंग की प्रारंभिक ट्रेनिंग उन्हें उनकी सास ने दी थी।



विनोद के मर्चेंट नेवी छोड़ने के बाद रीना 1984 में उनके साथ इजरायल रहने आ गईं। तब यहां किसी ने भारतीय व्यंजनों के बारे में सुना तक नहीं था। तभी रीना को यहां के लोगों काे इंडियन करी का स्वाद चखाने का आइडिया आया। उन्होंने ‘ईचकदाना’ नाम से तेल अवीव में अपना पहला वेज रेस्त्रां खोल दिया। शुरुआत में उन्होंने यहां के लोगों को इंडियन करी के साथ दाल-रोटी परोसी। इसका बहुत अच्छा रिस्पॉन्स नहीं मिला। करीब साल भर संघर्ष करने के बाद उन्होंने तंदूर में बनने वाली नॉनवेज रेसिपीज बनाने का तय किया। उनके रेस्त्रां में बने चिकेन टिक्का और मटन समोसा का स्वाद तेजी से इजरायलियों की जुबान पर चढ़ने लगा।

भारत के बड़े होटलों के शेफ भी करते हैं काम

तेल अवीव के लोगों को अपने व्यंजनों का मुरीद बनाने के बाद उन्होंने छह और शहरों में ‘तंदूरी’ नाम से रेस्त्रां की चेन खोली। यहां भारत के बड़े-बड़े होटलों से आए दर्जनों शेफ रोज करीब दो हजार लोगों का खाना बनाने लगे। उन्होंने इजरायल-लेबनान सीमा पर फूड मेन्युफैक्चरिंग प्लांट भी खरीदा, जहां से 20 प्रतिशत प्रोडक्ट अमेरिका, कनाडा, ऑस्ट्रेलिया, फ्रांस, इटली, बेल्जियम और कैरेबियन्स द्वीपों को एक्सपोर्ट करने लगीं। साथ ही, इजरायल के 170 सुपरमार्केट में ‘रीना’ ब्रांड नेम से रेडी टू ईट थाई और इंडियन फूड भी बेचने लगीं।

मोदी के शपथ ग्रहण समारोह में हुई थीं शामिल

इजरायल के लोगों की जुबान पर अपने व्यंजनों का स्वाद चढ़ाने के बाद वे परिवार के साथ 2011 में सिंगापुर में बस गईं। यहां उन्होंने वेज रेस्त्रां की चेन ‘पिटा पेन’ खोली है। प्रधानमंत्री के शपथ ग्रहण समारोह में भी रीना मौजूद थीं।

आगे की स्लाइड्स में देखिए रीना पुष्करना और उनके होटल के अंदर की तस्वीरें...

सभी फोटो उनके पेज और तंदूरी रेस्त्रां के पेज से लिए गए हैं।